pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตฮังการีประจำประเทศไทย เข้าเยี่ยมคารวะนายกรัฐมนตรีในโอกาสรับหน้าที่
วันพฤหัสบดีที่ 7 มีนาคม 2562
เอกอัครราชทูตฮังการีประจําประเทศไทย เข้าเยี่ยมคารวะนายกรัฐมนตรีในโอกาสรับหน้าที่
เอกอัครราชทูตฮังการีประจําประเทศไทย เข้าเยี่ยมคารวะนายกรัฐมนตรีในโอกาสรับหน้าที่
วันนี้ (7 มีนาคม 2562) เวลา 13.30 น. นายซิลเวสเตอร์ บุช (H.E. Mr. Szilveszter Bus) เอกอัครราชทูตฮังการีประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญดังนี้
นายกรัฐมนตรีแสดงความยินดีที่เอกอัครราชทูตฯ ดํารงตําแหน่งในประเทศไทย และเชื่อมั่นว่าประสบการณ์การทํางานในภูมิภาคเอเชียและการเป็นเอกอัครราชทูตฮังการีที่อินโดนีเซียและอินเดียมาก่อน จะทําให้เอกอัครราชทูตฯ ประสบความสําเร็จในหน้าที่ ส่งผลดีกับการทํางานในประเทศไทย พร้อมขอบคุณฝ่ายฮังการีที่เข้าใจสถานการณ์การเมืองไทย และสนับสนุนไทยในสหภาพยุโรป นายกรัฐมนตรีหวังว่า ไทยและฮังการีจะแลกเปลี่ยนการเยือนระดับสูงระหว่างกันมากขึ้น นอกจากนี้ นายกรัฐมนตรียินดีเป็นอย่างยิ่งที่ประธานาธิบดีแห่งสาธารณรัฐฮังการีมีแผนการเยือนประเทศไทยอย่างเป็นทางการในอนาคตอันใกล้ โดยขอให้หน่วยงานที่เกี่ยวข้องของทั้งสองฝ่ายหารือในรายละเอียดเรื่องกําหนดการอีกครั้งต่อไป
ด้านเอกอัครราชทูตฯ รู้สึกเป็นเกียรติอย่างยิ่งที่ได้ดํารงตําแหน่งในประเทศไทย ขอบคุณการต้อนรับที่อบอุ่นจากรัฐบาลและประชาชนชาวไทย ประเทศไทยและฮังการีมีความสัมพันธ์กันมายาวนาน นับตั้งแต่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปและเสด็จฯ เยือนจักรวรรดิออสเตรีย-ฮังการี เมื่อปี 2440 และความสัมพันธ์ของทั้งสองฝ่ายได้ดําเนินไปอย่างราบรื่น เอกอัครราชทูตฯเชื่อมั่น และเน้นย้ําที่จะส่งเสริมความสัมพันธ์และความร่วมมือระหว่างไทยกับฮังการีให้แนบแน่นและครอบคลุมในทุกมิติ
ทั้งสองฝ่ายหารือถึงความร่วมมือทางด้านการศึกษาและเศรษฐกิจ โดยนายกรัฐมนตรีชื่นชมฮังการีที่เห็นความสําคัญของการศึกษา และขอบคุณรัฐบาลฮังการีที่ให้ทุนการศึกษาแก่นักศึกษาไทย รัฐบาลไทยยินดีแลกเปลี่ยนความรู้ด้านการศึกษากับฮังการี โดยเฉพาะอย่างยิ่งความร่วมมือด้านอาชีวศึกษา สําหรับด้านเศรษฐกิจ นายกรัฐมนตรีกล่าวเชิญชวนนักธุรกิจและนักลงทุนฮังการีให้เดินทางมาเยือนไทย เพื่อศึกษาลู่ทางและโอกาสการลงทุน โดยเฉพาะในพื้นที่เขตพัฒนาพิเศษภาคตะวันออก (EEC) ในสาขาที่ฮังการีมีศักยภาพ อาทิ อาหาร การเกษตร และเทคโนโลยี ซึ่งเอกอัครราชทูตฯ ยินดีส่งเสริมความร่วมมือระหว่างภาคเอกชนฮังการีและไทยให้มากขึ้น เพื่อเป็นช่องทางในการเพิ่มมูลค้าทางการค้าและการลงทุนระหว่างกัน
นอกจากนี้ ทั้งสองฝ่ายยังหารือถึงความร่วมมือด้านการบริหารจัดการน้ํา โดยนายกรัฐมนตรีกล่าวว่า รัฐบาลไทยสนใจศึกษาองค์ความรู้ด้านการบริหารจัดการน้ําจากฮังการี ซึ่งฮังการีมีความเชี่ยวชาญ ทั้งนี้ ในการเยือนฮังการีเมื่อเดือนกุมภาพันธ์ที่ผ่านมาของพลเอก ฉัตรชัย สาริกัลยะ รองนายกรัฐมนตรี ไทยได้เรียนรู้เรื่องการบริหารจัดการแม่น้ําระหว่างประเทศ การบริหารจัดการน้ําเพื่อการเกษตร และการใช้ประโยชน์จากน้ําเสียที่ผ่านการบําบัดแล้วจากฮังการี ซึ่งเอกอัครราชทูตฯ ยินดีและพร้อมสนับสนุนความร่วมมือดังกล่าว
ในช่วงท้าย เอกอัครราชทูตฯ เชื่อมั่นต่อการดํารงตําแหน่งประธานอาเซียนของไทย และกล่าวอวยพรให้ประเทศไทยประสบความสําเร็จในการเลือกตั้งทั่วไป ตลอดจนชื่นชมแนวคิดของนายกรัฐมนตรีที่มุ่งหวังให้ประเทศไทยมีประชาธิปไตยที่ความมั่นคงและยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีร่วมพิธีมหามงคลบำเพ็ญพระราชกุศล และเจริญพระพุทธมนต์ถวายพระพรชัยมงคล
วันพฤหัสบดีที่ 19 กันยายน 2562
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
วันนี้ (18 กันยายน 2562) เวลา 18.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วยรศ.นราพร จันทร์โอชา ภริยา และคณะรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระมหิตลาธิเบศร อดุลยเดชวิกรม พระบรมราชชนก และเจริญพระพุทธมนต์ถวายพระพรชัยมงคล พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระนางเจ้าฯ พระบรมราชินี
ในการนี้ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้อัญเชิญพระชัยหลังช้าง พระพุทธรูปสําคัญ ปางมารวิชัย มาประดิษฐานเป็นพระประธานในพิธีฯ ให้ประชาชนได้สักการะเพื่อความเป็นมงคลแก่ชีวิต ประเทศชาติ และร่วมสืบสานพระราชปณิธาน "ธรรมราชินี" ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมทั้ง ทรงพระกรุณาโปรดเกล้าโปรดกระหม่อมให้จัดพิมพ์หนังสือบทเจริญพระพุทธมนต์ สําหรับพระราชทานแก่ประชาชนที่มาร่วมสวดมนต์ด้วย
----------------------------------------------------
รัฐบาลไทย-ข่าวทำเนียบรัฐบาล- รัฐบาลขยายเวลาลดภาษี VAT เหลือร้อยละ 7 ต่อไป
วันพฤหัสบดีที่ 12 กรกฎาคม 2561
รัฐบาลขยายเวลาลดภาษี VAT เหลือร้อยละ 7 ต่อไป
อัตราภาษีมูลค่าเพิ่ม หรือ VAT ร้อยละ 7 ต่อไปอีก 1 ปี ตั้งแต่วันที่ 1 ต.ค.61 – 30 ก.ย. 62
อังคารที่ 10 ก.ค.61
รัฐบาลขยายเวลาลดภาษี VAT เหลือร้อยละ 7 ต่อไป
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎหมายคงอัตราภาษีมูลค่าเพิ่ม หรือ VAT ร้อยละ 7 ต่อไปอีก 1 ปี ตั้งแต่วันที่ 1 ต.ค.61 – 30 ก.ย. 62 เนื่องจากเศรษฐกิจในปัจจุบันมีแนวโน้มขยายตัวดีขึ้นอย่างต่อเนื่องจากปี 2560 นอกจากนี้การขยายเวลาคงอัตราภาษีมูลค่าเพิ่ม จะช่วยลดผลกระทบด้านค่าครองชีพให้แก่ประชาชน สร้างความเชื่อมั่นให้แก่ภาคเอกชนและนักลงทุนที่ต้องการความแน่นอนชัดเจน ซึ่งจะส่งผลให้การลงทุนและการบริโภคของภาคเอกชนและประชาชนขยายตัวมากขึ้น เศรษฐกิจของประเทศมีความมั่นคง จึงขอให้พี่น้องประชาชนเกิดความเข้าใจที่ถูกต้อง ไม่หลงเชื่อข่าวลือว่ารัฐบาลจะขึ้นภาษีมูลค่าเพิ่มให้มากกว่าร้อยละ 7 ตามที่ส่งต่อกันทางสื่อสังคมออนไลน์ก่อนหน้านี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ในช่วงครึ่งแรกของปีงบประมาณ 2563 (ตุลาคม 2562 – มีนาคม 2563)
วันจันทร์ที่ 13 กรกฎาคม 2563
ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ในช่วงครึ่งแรกของปีงบประมาณ 2563 (ตุลาคม 2562 – มีนาคม 2563)
ในช่วงครึ่งแรกของปีงบประมาณ 2563 (ตุลาคม 2562 – มีนาคม 2563) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 1,661,051 ล้านบาท สูงกว่าช่วงเดียวกันของปีที่แล้ว 92,402 ล้านบาท หรือร้อยละ 5.9
ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ในช่วงครึ่งแรกของปีงบประมาณ 2563 (ตุลาคม 2562 – มีนาคม 2563)
ในช่วงครึ่งแรกของปีงบประมาณ 2563 (ตุลาคม 2562 – มีนาคม 2563) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 1,661,051 ล้านบาท สูงกว่าช่วงเดียวกันของปีที่แล้ว 92,402 ล้านบาท หรือร้อยละ 5.9 ส่วนหนึ่งเป็นผลจากการจัดเก็บภาษีสรรพสามิตน้ํามัน ภาษีเบียร์ การนําส่งรายได้ของรัฐวิสาหกิจ และรายได้ของกองทุนนอกงบประมาณที่เพิ่มขึ้นเป็นสําคัญ สําหรับด้านรายจ่ายมีจํานวนทั้งสิ้น 1,840,222 ล้านบาท สูงกว่าช่วงเดียวกันของปีที่แล้ว 31,558 ล้านบาท หรือร้อยละ 1.7 ทั้งนี้ จากรายได้และรายจ่ายดังกล่าว ส่งผลให้ดุลการคลังภาครัฐบาลขาดดุล 179,171 ล้านบาท คิดเป็นร้อยละ 1.1 ของ GDP และดุลการคลังเบื้องต้นของภาครัฐบาล (Primary Balance) ขาดดุล 162,507 ล้านบาท คิดเป็นร้อยละ 1.0 ของ GDP
General Government Fiscal Balance Report (GFS Basis) : The First half of the Fiscal Year 2020
In the first half of the fiscal year 2020 (FY2020: October 2019 – March 2020), general government fiscal revenue was 1,661,051 million Baht, which was 5.9 percent (92,402 million Baht) higher than the same period of last year. This significant change is mainly due to the increases of the revenue from oil tax, beer tax, remittances from state-owned enterprise and extra-budgetary revenue, respectively. For the disbursement side, general government expenditure for the first half of FY2020 was 1,840,222 million Baht, which was 1.7 percent (31,558 million Baht) higher than the same period of last year. Subsequently, Thailand general government balance for the first half of FY2020 was in deficit of 179,171 million Baht or 1.1 percent of GDP. Accordingly, the consolidated general government primary balance, which excludes interest payment to reflect the substantive performance and the direction of fiscal policy, was in deficit of 162,507 million Baht, or 1.0 percent of GDP.
รัฐบาลไทย-ข่าวทำเนียบรัฐบาล-ออมสิน เปิดแล้วให้กู้ฉุกเฉินรายละ 50,000 บาท รอบ 2 สำหรับผู้ได้รับผลกระทบโควิด-19 ยื่นผ่านเว็บไซต์ธนาคารออมสินเท่านั้น ตั้งแต่ 4 สิงหาคม 2563
วันอังคารที่ 4 สิงหาคม 2563
ออมสิน เปิดแล้วให้กู้ฉุกเฉินรายละ 50,000 บาท รอบ 2 สําหรับผู้ได้รับผลกระทบโควิด-19 ยื่นผ่านเว็บไซต์ธนาคารออมสินเท่านั้น ตั้งแต่ 4 สิงหาคม 2563
ธนาคารออมสินเปิดให้กู้รอบ 2 “สินเชื่อช่วยประชาชนที่มีรายได้ประจํา” ผู้ได้รับผลกระทบจากการแพร่ระบาดของไวรัสโคโรนา (โควิด-19) ให้กู้รายละไม่เกิน 50,000 บาท ดอกเบี้ย 0.35% ต่อเดือน ผ่อนชําระ 3 ปี คลายเงื่อนไขใช้สลิปเงินเดือนย้อนหลังเดือนเดียวเท่านั้น
ธนาคารออมสินเปิดให้กู้รอบ 2 “สินเชื่อช่วยประชาชนที่มีรายได้ประจํา” ผู้ได้รับผลกระทบจากการแพร่ระบาดของไวรัสโคโรนา (โควิด-19) ให้กู้รายละไม่เกิน 50,000 บาท ดอกเบี้ย 0.35% ต่อเดือน ผ่อนชําระ 3 ปี คลายเงื่อนไขใช้สลิปเงินเดือนย้อนหลังเดือนเดียวเท่านั้น และสเตทเมนท์แค่ 3 เดือน พร้อมแบ่งเบาความเดือดร้อนให้ผู้ได้รับผลกระทบอีกเป็นจํานวนมาก เริ่มเปิดยื่นกู้ 4 สิงหาคมนี้ เป็นต้นไป ที่เว็บไซต์ธนาคารออมสิน www.gsb.or.th
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลโดยคณะรัฐมนตรีได้มีมติเห็นชอบมาตรการดูแลและเยียวยาผลกระทบจากการแพร่ระบาดเชื้อไวรัสโคโรนา (โควิด-19) ต่อเศรษฐกิจไทยทั้งทางตรงและทางอ้อม ซึ่งธนาคารออมสินได้ดําเนินการเร่งให้ความช่วยเหลือหลายมาตรการ รวมถึงร่วมบรรเทาความเดือดร้อนให้กับประชาชนผ่านการให้สินเชื่อฉุกเฉินเพื่อบรรเทาผลกระทบ ด้วย “โครงการสินเชื่อพิเศษ” ตามมติคณะรัฐมนตรีเพื่อเสริมสภาพคล่องชั่วคราวในการดํารงชีวิตแก่ประชาชนที่ได้รับผลกระทบดังกล่าว ธนาคารออมสินสนับสนุนสินเชื่อวงเงินรวม 20,000 ล้านบาท ด้วย สินเชื่อเพื่อเป็นค่าใช้จ่ายสําหรับผู้มีรายได้ประจํา ปรากฏว่ามีผู้สนใจยื่นกู้จํานวนมากจนเต็มวงเงินในเวลาอันรวดเร็ว แต่ทั้งนี้เมื่อธนาคารฯ ได้รับเรื่องกู้และเร่งพิจารณาตามกระบวนการสินเชื่อแล้ว ปรากฏมีผู้ยื่นกู้ไม่ผ่านเกณฑ์หรือคุณสมบัติไม่ตรง และไม่มาติดต่อธนาคารตามที่ได้แจ้งข้อความผ่าน SMS จึงทําให้ยังมีวงเงินอยู่อีกจํานวนหนึ่ง ขณะเดียวกันยังมีผู้ได้รับผลกระทบที่สนใจยื่นกู้อีกเป็นจํานวนมาก ธนาคารออมสินจึงเปิดให้บริการสินเชื่อนี้อีกครั้ง พร้อมทั้งอํานวยความสะดวกด้วยการเปิดให้ยื่นเรื่องผ่านเว็บไซต์ธนาคารออมสิน www.gsb.or.th โดยจะเริ่มตั้งแต่วันที่ 4 สิงหาคม 2563 เป็นต้นไป
สําหรับการปล่อยกู้ในครั้งนี้ ธนาคารฯ ยังคงให้วงเงินกู้สูงสุด 50,000 บาท อัตราดอกเบี้ย 0.35% ต่อเดือน (Flat Rate) ให้ผ่อนชําระไม่เกิน 3 ปี โดยคุณสมบัติผู้กู้ต้องเป็นผู้มีรายได้ประจํา เช่น พนักงานบริษัทในอุตสาหกรรมท่องเที่ยวหรือธุรกิจบริการ และอุตสาหกรรมที่เกี่ยวเนื่อง ได้รับผลกระทบ เช่น ตกงาน ถูกลดเงินเดือน ขาดรายได้ เป็นต้น โดยสามารถใช้บุคคลหรือหลักทรัพย์ค้ําประกันก็ได้ เพียงมีอายุ 20 ปีขึ้นไป สัญชาติไทย มีถิ่นที่อยู่อาศัยแน่นอนสามารถติดต่อได้ มีเอกสารทางการเงินเป็นรายงานการจ่ายเงินเดือน (สลิปเงินเดือน) 1 เดือนล่าสุดทั้งผู้กู้และผู้ค้ําประกัน และใช้เอกสารแสดงการเดินบัญชี (Statement) ย้อนหลัง 3 เดือนล่าสุด
“การแพร่ระบาดไวรัสโควิด-19 ไปทั่วโลก ยังคงส่งผลกระทบต่อระบบเศรษฐกิจของประเทศไทย และส่งผลต่อความเป็นอยู่ของประชาชน ธนาคารออมสินจึงหวังเป็นอย่างยิ่งว่าการช่วยประชาชนด้วยสินเชื่อนี้จะเป็นการบรรเทาผลกระทบลงได้บ้างเพื่อช่วยคลี่คลายสถานการณ์ที่เดือดร้อนของประชาชนอีกเป็นจํานวนมาก โดยจะเปิดให้บริการไปจนถึงวันที่ 30 ธันวาคม 2563 นี้” ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-รมว.วธ.ทูลเกล้าฯ ถวายแจกันดอกไม้สด และลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันจันทร์ที่ 22 มิถุนายน 2563
รมว.วธ.ทูลเกล้าฯ ถวายแจกันดอกไม้สด และลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
นายอิทธิพล คุณปลื้ม รัฐมนตรีว่าการกระทรวงวัฒนธรรม ทูลเกล้าฯ ถวายแจกันดอกไม้สด และลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี  กรมพระศรีสวางควัฒน วรขัตติยราชนารี
วันที่ ๒๒ มิถุนายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายกฤษศญพงษ์ ศิริ ปลัดกระทรวงวัฒนธรรม และผู้บริหารระดับสูงกระทรวงวัฒนธรรม ทูลเกล้าฯ ถวายแจกันดอกไม้สด และลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ณ โรงพยาบาลจุฬาภรณ์ เขตหลักสี่ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีระบุการทุจริตเงินของสำนักงานพระพุทธศาสนา เป็นหน้าที่ของหน่วยงานด้านกฎหมายที่ต้องตรวจสอบข้อเท็จจริง ยืนยันไม่ใช้มาตรา 44 เข้ามาแก้ไขปัญหา
วันอังคารที่ 18 กรกฎาคม 2560
นายกรัฐมนตรีระบุการทุจริตเงินของสํานักงานพระพุทธศาสนา เป็นหน้าที่ของหน่วยงานด้านกฎหมายที่ต้องตรวจสอบข้อเท็จจริง ยืนยันไม่ใช้มาตรา 44 เข้ามาแก้ไขปัญหา
นายกรัฐมนตรีระบุการทุจริตเงินของสํานักงานพระพุทธศาสนา เป็นหน้าที่ของหน่วยงานด้านกฎหมายที่ต้องตรวจสอบข้อเท็จจริง ยืนยันไม่ใช้มาตรา 44 เข้ามาแก้ไขปัญหา
วันนี้ (18 กรกฎาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีเรื่องการทุจริตเงินของสํานักงานพระพุทธศาสนาว่า ขอชื่อชมการทํางานของเจ้าหน้าที่ที่ได้ดําเนินการเพื่อให้เกิดความชัดเจน ซึ่งเรื่องดังกล่าวเป็นปัญหาเพียงส่วนน้อยที่ต้องแก้ไข แต่ส่งผลกระทบต่อจิตใจ เพราะพุทธศาสนาเป็นศาสนาที่คนไทย 90 กว่าเปอร์เซ็นนับถือ ทําอย่างไรจะให้คนเกิดความเชื่อมั่นและศรัทธา ขออย่านําปัญหาดังกล่าวไปสู่ปัญหาเกิดความขัดแย้งตามมา เพราะศาสนาสอนให้คนเป็นคนดีมีคุณธรรม มีสันติ ไม่รบกวนซึ่งกันและกัน
พร้อมกล่าวยืนยันต่อไปว่า จะไม่ใช้มาตรา 44 เข้ามาแก้ไขปัญหา ทุกอย่างให้เป็นไปตามกระบวนตามกฏหมาย เพราะเป็นเรื่องของการทุจริต ต้องนําเข้าสู่กระบวนการยุติธรรม และเป็นหน้าที่ของหน่วยงานด้านกฎหมายที่ต้องรับผิดชอบดําเนินการตรวจสอบข้อเท็จจริง
-------------------------------------------
รัฐบาลไทย-ข่าวทำเนียบรัฐบาล-“ยุติธรรม” ลงนามบันทึกข้อตกลงความร่วมมือ ให้ความช่วยเหลือประชาชนทางกฎหมาย
วันจันทร์ที่ 28 พฤศจิกายน 2559
“ยุติธรรม” ลงนามบันทึกข้อตกลงความร่วมมือ ให้ความช่วยเหลือประชาชนทางกฎหมาย
กระทรวงยุติธรรม ลงนามบันทึกข้อตกลงความร่วมมือ ว่าด้วยการให้ความช่วยเหลือประชาชนทางกฎหมายและบันทึกข้อตกลงความร่วมมือทางวิชาการ ระหว่าง กรมคุ้มครองสิทธิและเสรีภาพ สํานักงานกองทุนยุติธรรม คณะนิติศาสตร์มหาวิทยาลัยต่างๆ  และสมาคมบัณฑิตสตรีทางกฎหมายแห่งปร
เมื่อวันจันทร์ที่ ๒๘ พฤศจิกายน ๒๕๕๙ เวลา ๐๙.๐๐ น.
ณ ห้องชนกนันท์ โรงแรมเอบีน่า เฮ้าส์ กรุงเทพฯ
นางกรรณิการ์ แสงทอง รองปลัดกระทรวงยุติธรรม
พร้อมด้วย นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ลงนามบันทึกข้อตกลงความร่วมมือ
ว่าด้วยการให้ความช่วยเหลือประชาชนทางกฎหมายและบันทึกข้อตกลงความร่วมมือทางวิชาการ
ระหว่าง กรมคุ้มครองสิทธิและเสรีภาพ สํานักงานกองทุนยุติธรรม คณะนิติศาสตร์มหาวิทยาลัยต่างๆ
และสมาคมบัณฑิตสตรีทางกฎหมายแห่งประเทศไทย ในพระบรมราชินูปถัมภ์
เพื่อร่วมกันพัฒนาระบบ กลไก มาตรการ และมาตรฐาน
แก่ประชาชนให้ได้รับบริการที่สะดวก รวดเร็ว มีประสิทธิภาพ
ในการให้คําปรึกษาและช่วยเหลือประชาชนทางกฎหมาย
การคุ้มครองสิทธิและเสรีภาพของประชาชน การไกล่เกลี่ยระงับข้อพิพาท
การจัดให้มีทนายความและการให้ความช่วยเหลือ
ภายใต้เงื่อนไขและหลักเกณฑ์ตามกฎหมายว่าด้วยกองทุนยุติธรรม
กฎหมายว่าด้วยค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
และกฎหมายว่าด้วยคุ้มครองพยานในคดีอาญา รวมถึงกฎหมายที่เกี่ยวข้อง
นอกจากนี้ องค์กรต่างๆ จะร่วมมือกันเผยแพร่ความรู้ทางกฎหมายแก่ประชาชน
และร่วมกันแลกเปลี่ยนความรู้ทางวิชาการ ระหว่างองค์กร บุคลากร นิสิต และนักศึกษา
จากนั้นในเวลา ๑๐.๓๐ น.
นางจันทร์ชม จินตยานนท์ รองอธิบดีกรมคุ้มครองสิทธิและเสรีภาพ
เป็นประธานในพิธีเปิดโครงการพัฒนาประสิทธิภาพและติดตามผลการดําเนินงานคลินิกยุติธรรม
จัดขึ้นในระหว่างวันที่ ๒๘-๒๙ พฤศจิกายน ๒๕๕๙
ซึ่งถือเป็นโครงการที่สําคัญที่จะเสริมสร้างความรู้ความเข้าใจแก่ที่ปรึกษาประจําคลีนิคยุติธรรม
ทั้งในเรื่องบทบาทภารกิจของกรมคุ้มครองสิทธิและเสรีภาพ
รวมถึงกฎหมายที่เกี่ยวข้องที่มีประชาชนมาขอรับคําปรึกษาเป็นจํานวนมาก
โดยมีวัตถุประสงค์ เพื่อเสริมสร้างความรู้ความเข้าใจในบทบาทหน้าที่
แนวทางการปฏิบัติงานในคลินิกยุติธรรม บทบาทภารกิจการให้ความช่วยเหลือประชาชน
รวมถึงการให้ความรู้กฎหมายที่สําคัญและมีความจําเป็นต่อการปฏิบัติงานดังกล่าว
โดยปัจจุบันมีคลินิกยุติธรรมเปิดให้บริการประชาชนรวม ๘๖๒ แห่ง ทั่วประเทศ
มีที่ปรึกษากฎหมายที่ขึ้นบัญชีไว้กับกรมคุ้มครองสิทธิและเสรีภาพ รวมจํานวนทั้งสิ้น ๓๓๗ คน
ประกอบด้วย ที่ปรึกษากฎหมายเก่า จํานวน ๒๓๔ คน และที่ปรึกษากฎหมายใหม่ จํานวน ๑๐๓ คน
มีสถิติการให้คําปรึกษากฎหมายแก่ประชาชนที่มาขอรับบริการตั้งแต่อดีตถึงปัจจุบัน
จํานวนทั้งสิ้น ๓๔๗,๙๖๔ ราย ซึ่งเฉลี่ยปีละ ๒๔,๘๕๕ ราย
รัฐบาลไทย-ข่าวทำเนียบรัฐบาล-การประชุมสุดยอดอาเซียน ครั้งที่ 35
วันพุธที่ 6 พฤศจิกายน 2562
การประชุมสุดยอดอาเซียน ครั้งที่ 35
ASEAN THAILAND 2019
ประมวลข่าว
​การประชุมสุดยอดอาเซียน ครั้งที่ 35
ประมวลภาพ
การประชุมสุดยอดอาเซียน ครั้งที่ 35
ประมวลภาพวิดีทัศน์
การประชุมสุดยอดอาเซียน ครั้งที่ 35
ติดตามข่าวสารอาเซียน​
สํานักเลขาธิการอาเซียนแห่งชาติ​
รัฐบาลไทย-ข่าวทำเนียบรัฐบาล-กระทรวงแรงงาน ย้ำ ! ปัญหาว่างงาน ไร้กังวล พร้อมให้บริการหลายช่องทาง
วันอังคารที่ 29 ตุลาคม 2562
กระทรวงแรงงาน ย้ํา ! ปัญหาว่างงาน ไร้กังวล พร้อมให้บริการหลายช่องทาง
กระทรวงแรงงาน แจงสถานการณ์การว่างงานไม่น่าห่วง เพราะมีอัตราลดลงทั้งจากเดือนที่แล้ว และช่วงเดียวกันของปีก่อน พร้อมย้ําภาครัฐให้บริการรับสมัครงานหลายช่องทาง
นายอภิญญา สุจริตตานันท์ ผู้ตรวจกระทรวงแรงงาน ในฐานะโฆษกกระทรวงแรงงาน กล่าวว่าจากข้อมูลสํานักงานสถิติแห่งชาติ จํานวนผู้ที่อยู่ในกําลังแรงงาน 38.42 ล้านคน เป็นผู้มีงานทํา 37.78 ล้านคน ซึ่งในจํานวนนี้ เป็นแรงงานที่ทํางาน ทั้งในภาคเกษตรกรรม ภาคการผลิตและภาคบริการ และการค้า และเป็นผู้ว่างงาน 3.77 แสนคน หรือร้อยละ 1.0 ของกําลังแรงงานรวม เมื่อเปรียบเทียบกับช่วงเวลาเดียวกันของปีก่อน คือไตรมาสสอง ปี 2561 จํานวนผู้ว่างงานลดลง 3.4 หมื่นคนทั้งนี้อัตราการว่างงานในภาพรวมปัจจุบัน ยังถือว่าอยู่ในระดับคงที่ คือ 1.0 เมื่อเทียบกับไตรมาสเดียวกันของปีที่ผ่านมา ซึ่งมีอัตราการว่างงานอยู่ที่ ร้อยละ 1.1 สะท้อนให้เห็นว่าปัญหาการว่างงานไม่รุนแรงและน่ากังวล ทั้งนี้หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ก็ไม่ได้นิ่งนอนใจ ต่อสถานการณ์การว่างงาน ดังกล่าว ซึ่งมองว่าขณะนี้ยังไม่น่าเป็นห่วง โดยได้สั่งการให้กระทรวงแรงงานวางแนวทางช่วยเหลือให้ผู้ว่างงานหลายช่องทาง โดยร่วมกับจุฬาลงกรณ์มหาวิทยาลัยจัดทําฐานข้อมูลความต้องการแรงงานในอนาคต เพื่อเตรียมความพร้อมความต้องการแรงงานให้ตรงกับตลาดแรงงาน จัดให้มีการเพิ่มผลิตภาพแรงงานให้กับแรงงานในเขตพื้นที่เขตเศรษฐกิจพิเศษ โดยมีการจัดตั้งสถาบันพัฒนาบุคลากร สาขาเทคโนโลยีการผลิต มีการบูรณาการกับภาคเอกชนในการส่งเสริมการมีงานทําให้กับผู้สูงอายุ ตลอดจนแบ่งปันข้อมูลสถานการณ์ ด้านความต้องการตําแหน่งงานต่างๆ
อีกทั้งยังได้เตรียมการประสานภาคเอกชนเพื่อเตรียมความพร้อมด้านแรงงานรับเมกกะโปรเจกของรัฐบาล อาทิ โครงการรถไฟฟ้าเชื่อมต่อ 3 สนามบิน
นอกจากนี้กระทรวงแรงงาน โดยกรมการจัดหางาน ยังเปิดช่องทางการสมัครงานให้กับประชาชน ได้แก่ศูนย์ที่นี่มีงานทํา (Smart job center และ job ready center ที่ตั้งขึ้นเพื่อหางานให้กับประชาชนทั่วไป และนักศึกษาจบใหม่ พร้อมทั้งให้คําปรึกษา พัฒนาทักษะฝีมือ แนะแนวอาชีพ และจับคู่ตําแหน่งงาน (Matching) ซึ่งปัจจุบันเปิดให้บริการทั่วประเทศ หรือหางานผ่านทาง LINE JOBS ,Job fair รวมทั้งตู้งาน (Job Box) ที่ตั้งกระจายอยู่ทุกจุดทั่วประเทศ และสามารถติดต่อได้ที่สํานักงานจัดหางานทุกจังหวัด หรือสอบถามข้อมูลเพิ่มเติมได้ที่ สายด่วนกระทรวงแรงงาน โทร.1506 นายอภิญญาฯ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันอนุญาโตตุลาการ เปิดเวทีสัมมนาเพื่อสร้างการรับรู้เกี่ยวกับการระงับข้อพิพาททางเลือก ณ จ. ลพบุรี
วันจันทร์ที่ 12 มีนาคม 2561
กระทรวงยุติธรรม โดยสถาบันอนุญาโตตุลาการ เปิดเวทีสัมมนาเพื่อสร้างการรับรู้เกี่ยวกับการระงับข้อพิพาททางเลือก ณ จ. ลพบุรี
สถาบันอนุญาโตตุลาการ เปิดเวทีสัมมนาเพื่อสร้างการรับรู้เกี่ยวกับการระงับข้อพิพาททางเลือก ณ จ. ลพบุรี
ในวันศุกร์ที่ ๙ มีนาคม ๒๕๖๑ เวลา ๐๙.๐๐ น.
นายบุญเติม เรณุมาศ ปลัดจังหวัดลพบุรี
เป็นประธานเปิดสัมมนาในหัวข้อ "ทางเลือกใหม่ในการระงับข้อพิพาท"
ภายใต้โครงการเสริมสร้างและพัฒนาบุคลากรด้านการประนอมข้อพิพาท
โดยมี นางสาวอําพา วาณิชชัชวาลย์ รองผู้อํานวยการสถาบันอนุญาโตตุลาการ
พร้อมด้วยผู้ที่เกี่ยวข้อง เข้าร่วมฯ
ซึ่งมี นางสาวฉวีวรรณ เมฆอาภรณ์ ผู้เชี่ยวชาญด้านกฎหมาย
นายวิรัช หวังปิติพาณิชย์ ทนายความและที่ปรึกษากฎหมาย
เป็นวิทยากรให้ความรู้แก่ผู้เข้าร่วมการสัมมนาฯ
ณ โรงแรมลพบุรีอินน์ รีสอร์ท จังหวัดลพบุรี
สําหรับโครงการดังกล่าวจัดโดยสถาบันอนุญาโตตุลาการ (Thailand Arbitration Center : THAC)
ที่ผ่านมาได้จัดสัมมนาในพื้นที่จังหวัดเชียงใหม่ จังหวัดขอนแก่น
จังหวัดชลบุรี และจังหวัดสุราษฎร์ธานี
เพื่อเผยแพร่ความรู้และข้อมูลที่ถูกต้องเกี่ยวกับการระงับข้อพิพาททางเลือก
การอนุญาโตตุลาการ ตลอดจนความรู้ด้านกฎหมายที่ใช้ในการประนอมหรือไกล่เกลี่ยข้อพิพาท
เพื่อให้ผู้ที่เกี่ยวข้อง รวมถึงประชาชนทั่วไปได้มีความรู้ความเข้าใจและเห็นถึงประโยชน์
ของการจัดการความขัดแย้ง และการระงับข้อพิพาททางเลือกอันนอกเหนือจากการระงับข้อพิพาท
ด้วยวิธีการดําเนินคดีในศาล
ทั้งนี้ มุ่งหวังให้การระงับข้อพิพาททางเลือกด้วยวิธีการประนอมข้อพิพาทและการไกล่เกลี่ยเป็นที่รู้จักมากขึ้น
และส่งผลให้ผู้ที่มีความสนใจสามารถนําความรู้ที่ได้นําไปใช้ประโยชน์ต่อไปในอนาคต
รัฐบาลไทย-ข่าวทำเนียบรัฐบาล-นายกรัฐมนตรี ร่วมการประชุมสุดยอดอาเซียน - อินเดีย ในโอกาสครบรอบ 25 ปีความสัมพันธ์อาเซียน-อินเดียและเป็นแขกเกียรติยศในงานวันสถาปนาสาธารณรัฐอินเดีย ครั้งที่ 69
วันจันทร์ที่ 22 มกราคม 2561
นายกรัฐมนตรี ร่วมการประชุมสุดยอดอาเซียน - อินเดีย ในโอกาสครบรอบ 25 ปีความสัมพันธ์อาเซียน-อินเดียและเป็นแขกเกียรติยศในงานวันสถาปนาสาธารณรัฐอินเดีย ครั้งที่ 69
นายกรัฐมนตรี ร่วมการประชุมสุดยอดอาเซียน - อินเดีย ในโอกาสครบรอบ 25 ปีความสัมพันธ์อาเซียน-อินเดียและเป็นแขกเกียรติยศในงานวันสถาปนาสาธารณรัฐอินเดีย ครั้งที่ 69
วันนี้ (จันทร์ 22 มกราคม 2561) ณ ทําเนียบรัฐบาล พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยแก่สื่อมวลชนเกี่ยวกับภารกิจด้านต่างประเทศของนายกรัฐมนตรี ว่า พลเอก ประยุทธ์ จันทร์โอชา นายกรัฐมนตรี จะเข้าร่วมการประชุมสุดยอดอาเซียน - อินเดีย ในโอกาสครบรอบ 25 ปี ความสัมพันธ์อาเซียน-อินเดีย และรับเชิญเป็นแขกเกียรติยศร่วมกับผู้นําอาเซียน ในงานวันสถาปนาสาธารณรัฐอินเดีย ครั้งที่ 69 ระหว่างวันที่ 25-26 มกราคม 2561 ณ กรุงนิวเดลี สาธารณรัฐอินเดีย โดยมีรายละเอียด ดังนี้
โอกาสนี้ รองโฆษกประจําสํานักนายกรัฐมนตรี ยังได้กล่าวถึงวัตถุประสงค์สําคัญของการประชุมสุดยอดอาเซียน - อินเดีย ในโอกาสครบรอบ 25 ปีความสัมพันธ์อาเซียน-อินเดีย ว่า เป็นข้อริเริ่มของอินเดีย ที่มุ่งประกาศเจตนารมณ์ทางการเมืองที่จะสถาปนาความเป็นหุ้นส่วนทางยุทธศาสตร์ระหว่างอินเดียและอาเซียน โดยเมื่อการประชุมสุดยอดอาเซียน-อินเดียและการประชุมสุดยอดเอเชียตะวันออก ระหว่างการประชุมสุดยอดอาเซียน ครั้งที่ 31 ณ กรุงมะนิลาที่ผ่านมา อินเดียได้เสนอแนวคิดอินโด-แปซิฟิก เพื่อกระชับความร่วมมือระหว่างภูมิภาค ส่งเสริมความร่วมมือด้านเศรษฐกิจและความสัมพันธ์ระหว่างประเทศกันให้มากยิ่งขึ้น ซึ่งสอดคล้องกับยุทธศาสตร์ของอาเซียนทีต้องการส่งเสริมความเป็นหุ้นส่วนระหว่างอาเซียนและอินเดีย ในฐานะแหล่งผลประโยชน์ทั้งด้านการค้า การลงทุน และด้านการทูตให้กับประชาคมอาเซียน ในโอกาสนี้ อินเดียยังได้เชิญผู้นําอาเซียนทั้ง 10 ชาติ เป็นแขกเกียรติยศ ในงานวันสถาปนาสาธารณรัฐอินเดียในวันที่ 26 มกราคม นี้
การประชุม ฯ ครั้งนี้ เอกสารผลลัพธ์สําคัญ คือ ปฏิญญาเดลี  ที่มีสาระสําคัญเกี่ยวกับภาพรวมความสัมพันธ์และความร่วมมือระหว่างอาเซียนและอินเดีย ทั้งมิติการเมืองและความมั่นคง เศรษฐกิจ สังคมและวัฒนธรรม การสร้างความเชื่อมโยงระหว่างกันและการลดช่องว่างด้านการพัฒนา
ทั้งนี้ ไทยได้สนับสนุนให้หุ้นส่วนทางยุทธศาสตร์ระหว่างอาเซียนและอินเดียพัฒนาให้เต็มศักยภาพ เพื่อประโยชน์ร่วมกันของอาเซียนและอินเดีย สร้างเสถียรภาพและความสมดุลในพื้นที่มหาสมุทรอินเดียและแปซิฟิก รองโฆษกประจําสํานักนายกรัฐมนตรี ยังได้กล่าวว่า นายกรัฐมนตรีเชื่อมั่นว่า นโยบายรุกตะวันออก (Act East Policy) ของอินเดียสามารถดําเนินคู่ขนานไปกับแนวทางของไทยที่มีนโยบายมุ่งตะวันตก (Look West Policy) ซึ่งอินเดียเป็นหนึ่งในพันธมิตรทางเศรษฐกิจและการเมืองที่สําคัญของไทย ทั้งการค้า การลงทุน และยังเป็นตลาดท่องเที่ยวที่สําคัญ ขณะเดียวกันไทยเองก็เป็นจุดเชื่อมโยงกายภาพระหว่างอินเดียและอาเซียน ทั้งทางบก ผ่านโครงการถนนสามฝ่าย (อินเดีย-เมียนมา-ไทย) และทางทะเล อาทิ โครงการท่าเรือ เขตเศรษฐกิจพิเศษทวาย ด้วย
สําหรับภารกิจของนายกรัฐมนตรี นั้น ประกอบด้วย การหารือทวิภาคีกับนายนเรนทร โมที (Mr. Narendra Modi) นายกรัฐมนตรีสาธารณรัฐอินเดีย และกล่าวถ้อยแถลงในการประชุมสุดยอดอาเซียน - อินเดีย อย่างไม่เป็นทางการ (Retreat) และการประชุมสุดยอดอาเซียน - อินเดีย เต็มคณะ (Plenary) รวมทั้ง เป็นแขกเกียรติยศร่วมกับผู้นําชาติอาเซียนในวันสถาปนาสาธารณรัฐอินเดีย ด้วย